Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6870

c) Amikor e feltételek közül valamelyik teljesül, a futó összeg folytatja emelkedését vagy csökkenését, még akkor is, ha értéke meghaladja 20-at. 3.1.3.8 S-MÓDÚ TÁVOLSÁGI ADAT BEGYŰJTÉSE 3.1.3.8.1 A berendezésnek adatbegyűjtési lekérdezést kell továbbítania (UF = 0, AQ = 1, 3. fejezet, 3.1.2.8.1.1 alpont), hogy meghatározzák az egyes érvényes célok viszonylagos távolságát, amelyek a fent előírt magassággal rendelkeznek, vagy amelyektől nem-megfelelő magasság információt kaptak. 3.1.3.8.2 Ha egy adatbegyűjtési lekérdezésre nem sikerül érvényes választ kapni, további lekérdezéseket kell továbbítani. Egy célnak címzett adatbegyűjtési lekérdezések teljes száma egy ellenőrzési felfrissítési perióduson belül, nem haladhatja meg a hármat. Az első adatbegyűjtési lekérdezést a felső antenna használatával kell továbbítani. Ha két adatbegyűjtési lekérdezésnek egy céltól nem sikerül érvényes választ kiváltani, a következő két adatbegyűjtési lekérdezést ehhez a célhoz az alsó antenna használatával kell továbbítani. Ha az adatbegyűjtési kísérletnél az első felderítés felfrissítés periódusban érvényes válaszok nem érkeznek, az ACAS kilenc adatbegyűjtési lekérdezést továbbít, elosztva az első hat egymást követő felderítés felfrissítési periódus között. Ha az adatbegyűjtési lekérdezéseknek nem sikerül választ kiváltani hat ellenőrzés felfrissítési perióduson belül, az adatbegyűjtési folyamatot meg kell szakítani, amíg elegendő kiegészítő squittert nem sikerül venni, ami jelzi, hogy sikeres adatbegyűjtés valószínű. Egyik eszköz ennek megvalósítására egymás utáni squitterek feldolgozása, ahogyan az a 3.1.3.7 pontban ismertetésre került, de a 16-os növekmény 8-cal helyettesítendő. Ha az adatbegyűjtés második sikertelensége fordul elő, a feldolgozást egy 4-es növekménnyel megismétlik. Bármely ezután bekövetkezett egymást követő sikertelenség esetén 2-es növekményt használnak. 3.1.3.8.3 Ha további kísérletek történnek a céltárgy befogására, akkor azok megegyeznek a fent leírt mintával, kivéve:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes